**KLAIPĖDOS MIESTO SAVIVALDYBĖS TARYBA**

**MIESTO ŪKIO IR APLINKOSAUGOS KOMITETAS**

**POSĖDŽIO PROTOKOLAS**

2019-04-05 Nr. TAR-27

Posėdis įvyko 2019-04-02. Pradžia 13.00 val.

Posėdžio pirmininkas – Audrius Vaišvila.

Posėdžio sekretorė – Aldutė Meniakina.

Posėdyje dalyvauja komiteto nariai: Tomas Meškinis, Vladimir Vlasov, Lilija Petraitienė, Vidmantas Plečkaitis.

Posėdyje dalyvavusių komiteto narių ir kitų asmenų sąrašas pridedamas.

Darbotvarkei pritarta (bendru sutarimu).

1. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-347 ,,Dėl akcinės bendrovės „Klaipėdos energija“ 2018–2022 metų investicijų plano ir jo finansavimo šaltinių suderinimo“ pakeitimo. Pranešėja I. Kubilienė.

2. Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-320 „Dėl keleivių vežimo kainų patvirtinimo“ pakeitimo. Pranešėjas R. Mockus.

3. Dėl Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimo. Pranešėja R. Jievaitienė.

4. Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-205 „Dėl Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašo patvirtinimo“ pakeitimo. Pranešėjas G. Pocius.

5. Dėl Klaipėdos miesto savivaldybei priklausančių viešosios įstaigos „Klaipėdos jachtklubas“ dalininko teisių pardavimo. Pranešėjas E. Simokaitis.

1. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-347 ,,Dėl akcinės bendrovės „Klaipėdos energija“ 2018–2022 metų investicijų plano ir jo finansavimo šaltinių suderinimo“ pakeitimas.

Pranešėja I. Kubilienė sako, kas šiuo sprendimo projektu prašoma pakeisti Klaipėdos miesto savivaldybės tarybos 2017 m. gruodžio 21 d. sprendimu Nr. T2-347 ,,Dėl akcinės bendrovės „Klaipėdos energija“ 2018–2022 metų investicijų plano ir jo finansavimo šaltinių suderinimo“ suderintą akcinės bendrovės „Klaipėdos energija“ 2018–2022 metų investicijų planą jį papildant naujomis priemonėmis, jas įvardina. Taip pat siūlo padidinti finansavimą investiciniame plane jau numatytoms priemonėms, įvardina objektus ir finansavimo didinimo kainas. Šiuo sprendimo projektu siekiama padidinti investicijas, kurios mažina šilumos nuostolius AB „Klaipėdos energija“ perdavimo tinkle ir didina šilumos tiekimo patikimumą miesto vartotojams. Investicijoms numatoma panaudoti Europos Sąjungos struktūrinių fondų paramą.

Pažymi, jog Valstybinės kainų ir energetikos kontrolės komisijos patvirtintos Energetikos įmonių investicijų vertinimo ir derinimo Valstybinėje kainų ir energetikos kontrolės komisijoje tvarkos aprašo 7.6 punkte nurodoma, kad teikiamos Komisijai derinti šilumos tiekimo įmonių investicijos turi būti suderintos savivaldybių tarybų sprendimais. Priėmus siūlomą sprendimo projektą atsiras galimybė AB „Klaipėdos energija“ pasinaudoti Europos Sąjungos struktūrinių fondų parama. Įgyvendinus sprendimo projektu siūlomas priemones sumažės šilumos nuostoliai tinkle, padidės šilumos perdavimo efektyvumas ir šilumos tiekimo patikimumas miesto vartotojams.

A. Vaišvila siūlo pritarti sprendimo projektui bendru sutarimu.

NUTARTA. Pritarti sprendimo projektui(bendru sutarimu).

2. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-320 „Dėl keleivių vežimo kainų patvirtinimo“ pakeitimas.

Pranešėjas R. Mockus pristato sprendimo projektą. Vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos kelių transporto kodekso 16 straipsnio 2 dalimi ir Lietuvos Respublikos transporto lengvatų įstatymo 5 straipsnio 8 dalimi, Klaipėdos miesto savivaldybės taryba nusprendžia siūlo pakeisti Klaipėdos miesto savivaldybės tarybos 2017 m. gruodžio 21 d. sprendimą Nr. T2‑320 „Dėl keleivių vežimo kainų patvirtinimo“ ir papildyti 7.18 papunkčiu: „7.18. 9 mėnesių vardinis bilietas, galiojantis tik darbo dienomis, nuo rugsėjo 1 d. iki gegužės 31 d. – 166,00 Eur.“; 1.2. papildyti 8.13 papunkčiu: „8.13. 9 mėnesių vardinis bilietas, galiojantis tik darbo dienomis, nuo rugsėjo 1 d. iki gegužės 31 d. – 83,00 Eur.“; 1.3. papildyti 9.13 papunkčiu: „9.13. 9 mėnesių vardinis bilietas, galiojantis tik darbo dienomis, nuo rugsėjo 1 d. iki gegužės 31 d. – 33,20 Eur.“; 1.4. papildyti 191 punktu: „191. Nustatyti, kad Klaipėdos mieste esančių mokyklų 1–4 klasių mokiniams, pateikusiems ugdymo įstaigos išduotą mokinio pažymėjimą, savivaldybės biudžeto sąskaita 9 mėnesių vardinio bilieto, galiojančio tik darbo dienomis, nuo rugsėjo 1 d. iki gegužės 31 d., tarifas su 94 proc. dydžio nuolaida – 10,00 Eur.“

A. Vaišvila sako, kad susilaikys dėl pritarimo šiam sprendimo projektui ir siūlo balsuoti.

Balsavimu: už-4, susilaiko-1. Sprendimo projektui pritarta.

NUTARTA. Pritarti sprendimo projektui.

3. SVARSTYTA. Klaipėdos miesto savivaldybės tarybos 2017 m. liepos 27 d. sprendimo Nr. T2-185 „Dėl Klaipėdos miesto tvarkymo ir švaros taisyklių patvirtinimo“ pakeitimas.

Pranešėja R. Jievaitienė sako, kad šiuo sprendimu keičiamos Klaipėdos miesto tvarkymo ir švaros taisykles, siekiant kadmišrių komunalinių atliekų ir antrinių žaliavų surinkimo konteinerių stovėjimo vietas ir aikšteles prižiūrėtų atliekų turėtojai, kaip tai numatyta Klaipėdos miesto savivaldybės komunalinių atliekų tvarkymo taisyklėse. Švaros ir tvarkos viešose vietose užtikrinimas yra priskirtas savarankiškajai savivaldybių funkcijai, todėl savo veiklos teritorijoje užtikrindama šios savarankiškosios funkcijos vykdymą, savivaldybė privalo nustatyti atitinkamą teisinį režimą bei imtis konkrečių priemonių šiam tikslui pasiekti. Vietos savivaldos įstatymo 18 straipsniu savivaldybės Tarybai priskirta teisė savo priimtus teisės aktus sustabdyti, pakeisti ar panaikinti. Šiuo metu daugiabučių gyvenamųjų namų gyventojams susiklostė nevienodos sąlygos. Vieni gyventojai gyvena namuose, kuriems priskirtos komunalinių atliekų aikštelės, kitiems namams aikštelės nepriskirtos. Patvirtinus taisyklių pakeitimus būtų suvienodintos sąlygos visų namų gyventojams. Tikimasi švaresnės ir tvarkingesnės aplinkos. Atsiranda didesnė galimybė nustatyti aplinkos teršėją/pažeidėją ir jį drausminti. Pažymi, kad papildomų lėšų Savivaldybės administracijai nereikės, tų gyvenamųjų namų gyventojams, kuriems iki šiol nebuvo priskirtos mišrių komunalinių atliekų ir antrinių žaliavų surinkimo konteinerių stovėjimo vietos ir aikštelės kiemų priežiūros mokestis nedidės, jei bus laikomasi Klaipėdos miesto komunalinių atliekų tvarkymo taisyklių.

A. Vaišvila sako, jog tai geras sprendimas, todėl siūlo pritarti bei balsuoti už šį sprendimo projektą.

Balsavimu: už-4, susilaiko-1. Sprendimo projektui pritarta.

NUTARTA. Pritarti sprendimo projektui.

4. SVARSTYTA. Klaipėdos miesto savivaldybės tarybos 2018 m. rugsėjo 27 d. sprendimo Nr. T2-205 „Dėl Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašo patvirtinimo“ pakeitimas.

Pranešėjas G. Pocius sako, kad šis Klaipėdos miesto savivaldybės tarybos sprendimo projektas teikiamas, atsižvelgiant į UAB „Bilukas“ raštą, kurio prašoma pakeisti Klaipėdos miesto savivaldybės tarybos 2018 m. rugsėjo 27 d. sprendimu Nr. T2 - 205 „Dėl Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašo patvirtinimo“ išbraukiant šio sprendimo priede „Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašas“ penktoje eilutėje esančius duomenis. Informuoja, kad pagal nekilnojamojo turto centrinio duomenų banko išrašą Nr. 21/6119 UAB „Bilukas“ įsigijo administracinį pastatą ir elektros skydinę, esančius sklype Kretingos g. 100, Klaipėdoje, 2018-12-14, t. y. nepraėjus trims mėnesiams nuo įtraukimo į Sąrašą bei atitinka Aprašo 10.5 punkto reikalavimus. Sprendimo projektas parengtas remiantis nekilnojamojo turto savininko, UAB „Bilukas“, prašymu. Klaipėdos miesto savivaldybės administracija siūlo išbraukti aukščiau išvardintus pastatus iš Sąrašo. Pažymėtina ta aplinkybė, kad statiniai išbraukti iš 2018 m. mokestinio laikotarpio Sąrašo gali būti įrašyti į 2019 ar paskesnių metų Sąrašą, jei jų naudotojai nustos vykdyti Lietuvos Respublikos statybos įstatymo 47 straipsnyje nustatytas pareigas.

G. Pocius prašo leisti pakeisti paskutinę sprendimo projekto pastraipą, kurioje nurodyta teisės akto apskundimo tvarka.

A. Vaišvila siūlo pritarti sprendimo projektui bendru sutarimu su siūlomu pakeitimu.

NUTARTA. Pritarti sprendimo projektui(bendru sutarimu) su pakeitimu. Pakeisti paskutinę sprendimo projekto pastraipą, kurioje nurodyta teisės akto apskundimo tvarka.

5. SVARSTYTA. Klaipėdos miesto savivaldybei priklausančių viešosios įstaigos „Klaipėdos jachtklubas“ dalininko teisių pardavimas.

Pranešėjas E. Simokaitis sako, kad šiuo sprendimo projektu siekiama parduoti Klaipėdos miesto savivaldybei nuosavybės teise priklausančias viešosios įstaigos „Klaipėdos jachtklubas“, buveinė Smiltynės g. 25, Klaipėdoje, dalininko teises viešo aukciono būdu Lietuvos Respublikos Vyriausybės nustatyta tvarka. Pažymi, kad Viešoji įstaiga „Klaipėdos jachtklubas“ Valstybės įmonės registrų centro Juridinių asmenų registre įregistruota 1994-02-04, kurios steigėjas Sporto draugijos „Žalgiris“ personalinė įmonė „Klaipėdos buriavimo centras“. Informuoja, kad 2006-03-22 šioje įstaigoje dalininko teises įgijo UAB „Dommo Nerija“, kurios dalininkų įnašas šiuo metu sudaro 8 688,60 Eur, 2008-07-03 šioje įstaigoje dalininko teises įgijo ir Savivaldybė, priėmusi Savivaldybei nuosavybės teise dovanojamą šios viešosios įstaigos dalininkų kapitalo dalį, kurio vertė sudarė 30 000 Lt, šiuo metu – 8 688,60 Eur. Informuoja, kad viešoji įstaiga „Klaipėdos jachtklubas“ neatlieka viešojo administravimo funkcijų, į jos dalininkų kapitalą nebuvo investuotas Savivaldybei nuosavybės teise priklausantis nekilnojamasis turtas ir ši viešoji įstaiga nėra valstybės ar savivaldybės turto panaudos gavėja. Atsižvelgiant į tai, kad viešajai įstaigai „Klaipėdos jachtklubas“ nepavesta atlikti viešojo administravimo funkcijų, tai Savivaldybei nuosavybės teise priklausančių šios VšĮ dalininkų teisių pardavimas leis užtikrinti, kad Savivaldybės turtas būtų valdomas, naudojamas ir juo disponuojama rūpestingai, efektyviai ir racionaliai pagal LR teisės aktų reikalavimus. Pažymi, kad Aprašo 3.3. papunktis nustato, kad sprendime dėl dalininkui nuosavybės teise priklausančių dalininko teisių pardavimo turi būti nustatyta parduodamų dalininko teisių pradinė kaina.

A. Vaišvila siūlo pritarti ir balsuoti už šį sprendimo projektą.

Balsavimu: už-3, susilaiko-2. Sprendimo projektui pritarta.

NUTARTA. Pritarti sprendimo projektui.

Posėdis baigėsi 13.40 val.

Posėdžio pirmininkas Audrius Vaišvila

Posėdžio sekretorė Aldutė Meniakina